open-index/open-wikipedia-markdown huggingface dataset:
Resifi

**Resifi** (, ) ir pilsēta un pašvaldība Brazīlijas ziemeļaustrumos, Pernambuku štata lielākā pilsēta un administratīvais centrs. 2020. gadā iedzīvotāju skaits pilsētā  sasniedza 1,65 miljonus, bet tās aglomerācijā iedzīvotāju skaits pārsniedz 4 miljonus. Pilsēta atrodas Atlantijas okeāna krastā. Resifi ir nozīmīga osta. Neoficiāli tā tiek saukta par “Brazīlijas Venēciju”, jo pilsētā atrodas daudzas upes, vairāk nekā 50 tilti un mazas salas. Resifi metropoles reģions ir svarīga štata industriālā zona.

Resifi dibināta kā portugāļu kolonija 1537. gadā ar nosaukumu *Ribeira de Mar dos Arrecifes dos Navios* un bija Portugāles Impērijas sastāvā. Tā bija ostas pilsēta, no kuras uz Eiropu tika transportētas cukurniedres un brazilkoks. Tā bija pirmā no Āfrikas ievesto vergu osta Amerikā. No 1630. līdz 1654. gadam tā atradās Nīderlandes Rietumindijas kompānijas pakļautībā, bet pēc tam atgriezās Portugāles Impērijas sastāvā. No 1822. gada Resifi bija Brazīlijas Impērijas pilsēta, bet no 1889. gada ir Brazīlijas pilsēta.

## Ģeogrāfija
Resifi atrodas Brazīlijā, Ziemeļaustrumu reģionā. Tā ir Pernambuku štata administratīvais centrs, atrodas štata austrumos pie Atlantijas okeāna. Pilsētas platība ir 218,435 km².

Pilsēta atrodas aluviālā līdzenumā, kuru veido pussalas, salas, mitrāji un mangrovju audzes. Resifi vidējais augstums virs jūras līmeņa ir 4 metri. Pilsētu ieskauj vairākas upes. Tās centrālā daļa ar daudziem tiltiem un tiltiņiem ir līdzīga Venēcijai, tāpēc Resifi neoficiāli dēvē par “Brazīlijas Venēciju”.

Resifi atrodas subekvatoriālajā joslā. Pēc Kepena klimata klasifikācijas Resifi valda tropiskais mitri sausais klimats (As). Vidējais gada nokrišņu daudzums ir 2260 mm. Sausākie mēneši ir oktobris, novembris un decembris (kopā pa visiem trim mēnešiem vidēji 150 mm), savukārt visvairāk nokrišņu ir aprīlī, maijā, jūnijā un jūlijā (vidēji kopā 1350 mm). Gaisa temperatūra visu cauru gadu svārstās vidēji no +26 līdz +29 °C.

## Sports
Pilsētā ir bāzēti vairāki futbola klubi, tai skaitā *[[Sport Club do Recife]]* (2021. gadā spēlēja Brazīlijas futbola čempionāta A sērijā), *[[Resifi "Nautico"|Clube Náutico Capibaribe]]* un *[[Resifi "Santa Cruz"|Santa Cruz Futebol Clube]]*. Resifi bija viena no 12 pilsētām, kurās notika 2014. gada FIFA Pasaules kausa spēles, (patiesībā spēles tika aizvadītas Resifi piepilsētā Sanlorensu da Mata, stadionā *[[Arena Pernambuco]]*) un viena no 6 pilsētām, kurās notika 1950. gada FIFA Pasaules kausa spēles (stadionā *[[Estádio Ilha do Retiro]]*).

No citiem sporta veidiem populārs ir lauka hokejs.

## Atsauces

## Ārējās saites

* 
*
Svētās Ģimenes baznīca

**Svētās Ģimenes baznīca** (, ) ir Romas katoļu baznīca Barselonā, Katalonijā, Spānijā. Tās arhitekts ir kataloniešu arhitekts Antonio Gaudi. 2010. gada novembrī Romas pāvests Benedikts XVI to iesvētīja un pasludināja par mazo baziliku.

Svētās Ģimenes baznīca ir viens no apmeklētākajiem tūristu apskates objektiem Spānijā. 2006. gadā pēc žurnāla *El Periódico de Catalunya* datiem to apmeklēja 2,26 miljoni cilvēku. Vēl vairāk tūristu gada laikā dodas tikai uz Prado muzeju un Alambru. Svētās Ģimenes baznīca ir viens no plašāk pazīstamajiem Barselonas simboliem. Lai arī tā nav pabeigta, 1984. gadā baznīca tika iekļauta UNESCO Pasaules mantojuma sarakstā. 2007. gada 31. decembrī nacionālais parks atzīts par vienu no Divpadsmit Spānijas dārgumiem.

Svētās Ģimenes baznīcu bija plānots pabeigt 2026. gadā (100 gadus pēc Gaudi nāves), taču Covid-19 pandēmijas dēļ pabeigšanas datums ticis pārcelts. 2025. gadā ēka kļuva par augstāko baznīcu pasaulē, apsteidzot Ulmas baznīcu Vācijā.

## Vēsture
[thumbnail|left|200px|Baznīcas [velve 2011. gadā]]
Svētās Ģimenes baznīcas būvniecība tika uzsākta 1882. gadā pēc arhitekta Fransisko de Paulas del Viljara (*Francisco de Paula del Villar*) projekta. 1883. gadā projektā iesaistījās ievērojamais kataloniešu arhitekts Antonio Gaudi. 1884. gadā viņš kļuva par galveno arhitektu, pārņemot projektu un pārveidojot to savā arhitektūras un projektēšanas stilā, apvienojot gotikas un liektas jūgendstila formas. 1926. gadā Gaudi nomira, un viņa darbu turpināja viņa līdzstrādnieks Domeneks Sugraness (*Domènec Sugrañes i Gras*), bet vēlāk arī citi arhitekti. Svētās Ģimenes baznīcu ir plānots pabeigt 2026. gadā, 100 gadus pēc Antonio Gaudi nāves. 2010. gada novembrī Romas pāvests Benedikts XVI to iesvētīja un pasludināja par mazo baziliku.

Līdzekļi baznīcas būvēšanai galvenokārt tiek iegūti no privātiem ziedojumiem.

## Atsauces

## Ārējās saites
*
Klaudio Markīzio

**Klaudio Markīzio** (, ; dzimis ) ir bijušais Itālijas futbolists un Itālijas izlases dalībnieks.

No Juventus komandas 2007.—2008. gada sezonā tika izīrēts *[[Empoli Football Club|Empoli]]* komandai. 2012. gadā kopā ar komandu kļuva par Itālijas A sērijas čempionu. 2018. gadā pievienojās Sanktpēterburgas "Zenit".

Itālijas futbola izlasē Markīzio debitēja  spēlē pret Šveices izlasi. Pirmos un pagaidām (2012. gada sākumā) vienīgos vārtus izlases labā guva  pret Serbijas izlasi. 2010. gadā bija iekļauts Itālijas izlases pieteikumā FIFA Pasaules kausa finālturnīram.

## Sasniegumi
**Juventus**

* Itālijas Serie A: 2011–12, 2012–13, 2013–14, 2014–15, 2015–16, 2016–17, 2017–18
* Itālijas Serie B: 2006–07
* Supercoppa Italiana: 2012, 2013, 2015
* Coppa Italia: 2014–15, 2015–16, 2016–17, 2017–18

**Zenit Saint Petersburg**

* Krievijas Premjerlīga: 2018–19

## Atsauces

## Ārējās saites
Aišvarija Raja

**Aišvarija Raja** (dzimusi ) ir indiešu aktrise.

Pirms aktrises karjeras sākuma bijusi modele. 1994. gadā uzvarēja skaistumkonkursā *Miss World*. Kino debitējusi 1997. gada filmā *Iruvar*. Taču pirmos komerciālos panākumus guvusi ar lomu filmā *Jeans*. Karjeras laikā saņēmusi divas *Filmfare* balvas (hindu kinoindustrijas "Oskars") kā labākā aktrise, kopumā šai balvai nominēta 11 reizes. 2009. gadā Indijas valdība A. Rajai piešķīra ceturto augstāko civilo apbalvojumu *Padma Shri*.

## Atsauces

## Ārējās saites
Udīne

**Udīne** (, ) ir pilsēta Itālijas ziemeļaustrumos, Friuli-Venēcijas Džūlijas reģionā, Udīnes provinces administratīvais centrs, atrodas pusceļā no Adrijas jūras uz Alpiem. No tautsaimniecības nozarēm ir attīstīta metālapstrāde, metalurģija, farmakoloģija un pārtikas rūpniecība.

Pilsētā bāzējas basketbola klubs Udīnes "Snaidero", kurā ir spēlējis arī Kristaps Valters, un Itālijas A sērijas futbola klubs *[[Udinese Calcio]]*.

## Atsauces

## Ārējās saites
One Direction

***One Direction***, zināma arī kā ***1D***, ir britu/īru puišu grupa no Apvienotās Karalistes galvaspilsētas Londonas. Grupa tika izveidota 2010. gadā, tās sastāvā bija Nials Horans (*Niall Horan*), Liams Peins (*Liam Payne*), Harijs Stailss (*Harry Styles*), Luiss Tomlinsons (*Louis Tomlinson*) un Zeins Maliks (*Zayn Malik*).

## Grupas darbība
Grupa tika dibināta, lai 2010. gadā startētu Apvienotās Karalistes TV šova "X Faktors" septītajā sezonā. Grupa šovā ierindojās trešajā vietā. Pēc konkursa tā parakstīja līgumu ar Saimona Kauela ierakstu kompāniju *[[Syco Music]]* un Ziemeļamerikā — ar *[[Columbia Records]]*. 2011. gada novembrī *One Direction* izdeva debijas albumu *[[Up All Night]]*. 2012. gadā tas debitēja pirmajā vietā ASV ''Billboard 200'' topā, tādējādi tā kļuva par pirmo Apvienotās Karalistes grupu, kuras debijas albums debitē pirmajā vietā ASV topā. 2012. gadā singls *[[What Makes You Beautiful]]* ieguva BRIT balvu kā labākais britu singls. 2012. gadā grupa izdeva savu otro albumu *[[Take Me Home]]*. Abi albumi uzstādīja jaunus rekordus, ierindojās lielāko valstu topu pirmajās vietās. Saskaņā ar grupas menedžmenta uzņēmuma *[[Modest! Management]]* datiem, grupas albumi ir tikuši pārdoti 8 miljonos kopiju, savukārt singli — 14 miljonos. Billboard žurnāls grupu nosauca par 2012. gada "labākajiem jaunajiem māksliniekiem", savukārt ziņu mājaslapa *[[HuffPost|The Huffington Post]]* 2012. gadu nosauca par "*One Direction* gadu".

## Darbības pārtraukums
2015. gada martā Maliks pameta grupu, lai pievērstos solokarjerai. Grupa turpināja uzstāties četru dalībnieku sastāvā. Bet 2016. gada janvārī grupa uz nenoteiktu laiku pārtrauca uzstāties kopā, ļaujot visiem dalībniekiem īstenot citus projektus. Tomēr grupas dalībnieki izteikuši pārliecību, ka grupa kādreiz vēl varētu apvienoties un atsākt savu darbību.

## Diskogrāfija
;Studijas albumi
* *[[Up All Night]]* (2011)
* *[[Take Me Home]]* (2012)
* *[[Midnight Memories]]* (2013)
* *[[Four]]* (2014)
* Made In The A.M. (2015)

## Atsauces

## Ārējās saites

* 
* 
* 
*
Antonio Di Natāle

**Antonio Di Natāle** (, ; dzimis ) ir bijušais Itālijas futbolists.

2009.—2010. un 2010.—2011. gada sezonā bija Itālijas A sērijas rezultatīvākais spēlētājs. 2010. gada tika atzīts par Itālijas gada spēlētāju.

Itālijas izlasē Di Natāle debitēja  spēlē pret Turcijas izlasi. Pirmos vārtus izlases labā guva  pret Čehijas izlasi. 2012. gadā viņš beidza spēlēt Itālijas izlasē.

## Sasniegumi
**Individuālie sasniegumi**

* Itālijas Serie A labākais vārtu guvējs: 2009–10, 2010–11
* Itālijas Serie A gada labākais futbolists: 2010

## Ārējās saites
Niko Kraņčars

**Niko Kraņčars** (, , dzimis ) ir bijušais Horvātijas futbolists, bijis Horvātijas izlases dalībnieks.

Divas reizes Niko Kraņčars ir kļuvis par Horvātijas čempionu — vienu reizi ar *[[GNK Dinamo Zagreb|Dinamo Zagreb]]*, bet otru reizi ar *[[HNK Hajduk Split|Hajduk Split]]*. 2006. gadā par 3,5 miljoniem sterliņu mārciņām Kraņčaru iegādājās Anglijas Premjerlīgas klubs *[[Portsmouth F.C.|Portsmouth]]*, ar kuru 2008. gadā ieguva FA kausu. 2009. gadā par 2,5 miljoniem sterliņu mārciņām Kraņčars pārgāja uz *[[Tottenham Hotspur F.C.|Tottenham Hotspur]]*.

Pēc 2012. gada Eiropas futbola čempionāta pievienojās Ukrainas Premjerlīgas klubam *[[Kijevas "Dinamo"|Dynamo Kyiv]]*. Spēlējis arī Anglijas klubā *[[Queens Park Rangers F.C.|Queens Park Rangers]]* un Ņujorkas "Cosmos".

Horvātijas futbola izlasē Kraņčars debitēja  spēlē pret Izraēlas izlasi. Pirmos vārtus izlases labā guva  pret Bulgārijas izlasi. Izlases sastāvā piedalījies 2006. gada FIFA Pasaules kausa, kā arī 2008. un 2012. gada Eiropas čempionāta finālturnīros. Kopumā izlasē aizvadījis 81 spēli un guvis 15 vārtus.

## Atsauces

## Ārējās saites
Imants Bodnieks

**Imants Bodnieks** (dzimis  Rīgā) ir bijušais latviešu treka riteņbraucējs un treneris.

## Biogrāfija
Imanta tēvs ir mākslinieks Džems Bodnieks, Otrā pasaules kara laikā devušies bēgļu gaitās, tomēr tika vien līdz Polijai. Izglītību ieguvis Rīgas 45. vidusskolā (pabeidzis 1961. gadā).

Sākumā nodarbojies ar vieglatlētiku, šķēpa mešanu (pie trenera Imanta Gaiļa).

Trenējies pie Pētera Stroda. Piedalījies trijās olimpiskajās spēlēs (, , ). 1960. gadā Romā izcīnīja dalītu 9.—12. vietu sprintā (pirmoreiz sacensībās ārzemēs viņš piedalījās tā paša gada 30. jūlijā). 1964. gadā Tokijā startēja tandēmā ar Viktoru Logunovu 2 km sprinta distancē un izcīnīja sudraba medaļu (finālbraucienos uzvarēja pirmajā, taču abos pārējos zaudēja). Pēc četriem gadiem Mehiko I. Bodnieks tandēma sprintā izcīnīja dalītu 5.—8. vietu kopā ar Igoru Celovaļņikovu.

I. Bodnieka lielākais sasniegums Pasaules čempionātos bijusi 4. vieta (1961. un 1966. gads — hīts). Vairākas reizes izcīnījis PSRS (11 reizes) un Latvijas PSR čempiontitulus. Astoņas reizes uzstādījis Latvijas rekordus, 1964. gadā I. Bodnieks uzstādīja pasaules rekordu 500 m sprintā ar startu gaitā (29,4&nbsp;s). 1960. gados kļuvis par PSRS Nopelniem bagāto sporta meistaru.

Pēc sportista karjeras beigām pievērsies trenera darbam. Dzīvo Lielvārdē, precējies ar Marutu Bodnieci.

## Atsauces

## Ārējās saites
Ilze Konrade

**Ilze Konrade** (dzimusi  Rīgā) ir latviešu izcelsmes bijusī Austrālijas peldētāja (pazīstama kā *Ilsa Konrads*). Arī viņas brālis Jānis Konrads bija peldētājs, vairāku Olimpisko medaļu laureāts, labojis 26 pasaules rekordus.

## Dzīvesgājums
Dzimusi 1944. gadā Rīgā zobu tehniķa Jāņa Konrada un ārstes Elzas Konrades ģimenē, 1944. gada augustā kopā ar ģimeni devās bēgļu gaitās uz Eslingeni Vācijā, bet pēc tam uz Austrāliju.

Kopā ar brāli Jāni Konradu apmeklēja Rivsbijas priekšpilsētas pamatskolu.
Piedalījās  un Austrālijas izlases sastāvā 4x100 m brīvā stila stafetē izcīnīja sudraba medaļu (peldēja otro posmu). Tāpat piedalījās 4x100 m stafetē priekšsacīkstēs (4. vieta), savukārt finālā Austrālijas komanda izcīnīja sudraba medaļu (pati I. Konrade to nesaņēma). Vēl viņa izcīnīja 4. vietu 400 m brīvajā stilā un 9. vietu 100 m brīvajā stilā.

I. Konrade 15 reizes laboja pasaules rekordus brīvajā stilā, sešas no tām — klasiskajās distancēs. Vairākas reizes uzvarēja Austrālijas čempionātā, bija 1958. gada Britu impērijas un Nāciju Sadraudzības spēļu čempione 440 jardu brīvā stila distancē. 1958. gadā starptautiskā aptaujā tika atzīta par gada devīto labāko sportisti pasaulē.

1971. gadā viņu uzņēma Starptautiskajā peldēšanas slavas zālē.

## Atsauces

## Ārējās saites
H&M

**H&M**, pilnā nosaukumā **H & M Hennes & Mauritz AB** ir Zviedrijā bāzēts globāls apģērbu tirdzniecības uzņēmums. H&M ir pazīstams ar savu ātro atbildi uz modes tendencēm (pēc dažiem avotiem - sešas nedēļas no dizaina izstrādes līdz veikalu plauktiem) un konkurētspējīgajām cenām.

Atšķirībā no 90% citu zīmolu, kas ir ienākuši Latvijā caur franšīzes līgumiem, H&M investējis tiešā veidā nodibinot meitas uzņēmumu SIA "H&M Hennes & Mauritz". 2000. gadu beigās lielu daļu pazīstamāko zīmolu (*Zara*, *Bershka*, *Pull and Bear*, *Mango* u.c.) caur franšīzes līgumiem pārvaldīja lietuviešu *Apranga Group*.

Pirmie H&M veikali Latvijā durvis vēra 2012. gada rudenī.  Pēc 2014. gada novembra datiem, Baltijas valstīs kopumā ir astoņpadsmit veikali no kuriem seši atrodas Igaunijā, seši Lietuvā un seši Latvijā. 2014. gada aprīlī Rīgā atvēra pirmo H&M Home veikalu Baltijas valstīs. H&M Baltijas valstu un Somijas vadītāja ir Marika Pīko.

Ieskaitot Latviju H&M 2012. gadā atvēra savus pirmos veikalus arī Bulgārijā, Malaizijā, Taizemē un Meksikā.
## H&M Latvijā
2012. gada 15. septembrī H&M atvēra savu pirmo veikalu Baltijas valstīs, kas atrodas Rīgā Galerija Centrs un ir izvietots trīs stāvos. 2012. gada 29. septembrī atvēra otro veikalu t/c Alfa, kas ir izvietots divos stāvos.

2013. gada 24. oktobrī tirdzniecības centrā Mols, atvēra trešo veikalu. 2014. gada 26. aprīlī Rīga Plaza, atklāja savu ceturto un piekto veikalu tostarp H&M Home, bet 15. novembrī atvēra savu sesto veikalu tirdzniecības centrā Domina.

## Ražošana Latvijā
Trikotāžas fabrika AS "Rita" sadarbību ar H&M sākusi 1994. gadā. Uz 2010. gadu H&M pasūtījumi sastādīja vairāk nekā pusi no fabrikas saražotā.

## Atsauces
400 metri

thumb|220px|Sportisti, veicot pēdējos distances metrus
**400 [[metrs|metri]]** ir garākā sprinta distance vieglatlētikas sacensībās stadionā. Iepriekš valstīs ar nemetrisko mērvienību sistēmu sportisti bieži sacentās 440 jardu distancē (402,336 metri) 400 m vietā, it īpaši tas bija novērojams ASV.

400 m ir iekļauta Olimpisko spēļu vieglatlētikas sacensību programmā. Vīrieši Olimpiskajās spēlēs sacenšas kopš , sievietes — kopš .

Pasaules rekords 400 m vīriešiem ir 43,03 s un pieder Vaidem van Nīkerkam no Nīderlandes, uzstādīts . Pasaules rekords 400 m sievietēm ir 47,60 s un pieder Maritai Kohai no VDR, uzstādīts .

Latvijas rekords 400 m vīriešiem ir 45,53 s un to  uzstādīja Jānis Leitis. Latvijas rekords 400 m sievietēm ir 50,71 s un tas pieder Vinetai Ikauniecei, uzstādīts .

## Ārējās saites

* Sprinting  
* Rekordi 
* IAAF sacensību noteikumi
800 metri

thumb|220px|Sportisti 800 m distancē
**800 [[metrs|metri]]** ir īsākā vidējā distance vieglatlētikas sacensībās stadionā.

800 m ir iekļauta olimpisko spēļu vieglatlētikas sacensību programmā. Vīrieši olimpiskajās spēlēs sacenšas kopš , sievietes — kopš .

Pasaules rekords 800 m vīriešiem ir 1:40,91 min un pieder Deividam Rudišam no Kenijas, uzstādīts . Pasaules rekords 800 m sievietēm ir 1:53,28 min un pieder Jarmilai Kratohvīlovai no Čehoslovākijas, uzstādīts  (viens no vecākajiem pasaules rekordiem sievietēm).

Latvijas rekords 800 m vīriešiem ir 1:43,67 min un to  uzstādīja Dmitrijs Miļkevičs. Latvijas rekords 800 m sievietēm ir 1:58,64 min un tas pieder Mārītei Ārentei, uzstādīts .

## Ārējās saites

* Rekordi 
* IAAF sacensību noteikumi
Mēklenburgas-Gistrovas Sofija

**Mēklenburgas-Gistrovas Sofija** (; dzimusi , mirusi ) bija Dānijas konsorte 1572. līdz 1588. gadam, karaļa Frederika II sieva. No 1590. līdz 1594. gadam - Šlēzvigas-Holšteinas reģente.

Sofijas tēvs bija Mēklenburgas hercogs Ulrihs, bet māte - Dānijas karaļa Frederika I meita Elizabete. Ar savu brālēnu Dānijas karali Frederiku II apprecējās 14 gadu vecumā, kad karalim bija 37 gadi. Par spīti vecuma starpībai un vīra vētrainajam dzīvesveidam, laulības esot bijušas veiksmīgas. Karaliene interesējās par zinātni (apmeklēja Tiho Brahi) un folkloru. Nespēlējot politisku lomu vīra dzīves laikā, īsi pēc Frederika nāves kādu laiku konfliktēja ar reģentiem un Valsts padomi. 

## Ārējās saites
Gādebuša

**Gādebuša** () ir pilsēta Vācijā, Mēklenburgā-Priekšpomerānijā uz ziemeļrietumiem no Šverīnes. Āmtes centrs.
 
Gādebušā atrodas 1220. gadā celtā pilsētas baznīca (*Stadtkirche*), kas tiek uzskatīta par senāko ķieģeļu baznīcu Mēklenburgā. Gādubušas pils, celta no 1580. līdz 1583. gadam, Ziemeļu renesanses stilā. 1712. gada 9. decembrī Lielā Ziemeļu kara laikā pie pilsētas notika Gādebušas kauja, kurā zviedri sakāva dāņu un sakšu karaspēku.

## Atsauces

## Ārējās saites
Sasanīdu impērija

**Sasanīdu impērija** (, *Sâsâniân*) bija otrā lielā persiešu impērija, kas no 3. līdz 7. gadsimtam pastāvēja mūsdienu Irānas, Irākas, Afganistānas un apkārtējo valstu teritorijās.
Sasanīdu impērija vairāku gadsimtu garumā bija Romas impērijas un Bizantijas sāncense.
## Vēsture
224. gadā pirmais sasanīdu valdnieks Ardašīrs I sakāva Partas impēriju. 3.—4. gadsimtā sasanīdiem bija regulāri bruņoti konflikti  ar Romas impēriju, bet 6. gadsimtā ar tās pēcteci Bizantiju. Sasanīdi iebruka arī Centrālāzijā. 

637. gadā arābi izlaupīja impērijas galvaspilsētu Ktēsifonu.
Pilnībā Sasanīdu impērija beidza eksistēt 651. gadā, kad nomira tās pēdējais valdnieks Jazdgerds III un izveidojās arābu Rāšidunu kalifāts.

## Atsauces

## Ārējās saites
Nameiša karagājiens uz Rīgu (1280)

[250px|thumb|[Livonijas konfederācijas karte 13. gadsimta vidū. Hronikā aprakstītie notikumi notika Rīgas pievārtē un pie Lielupes ceļa uz Zemgali.]]
**Nameja karagājiens uz Rīgu** notika 1280. gada vēlā rudenī pēc Kuldīgas komtura vadītajiem uzbrukumiem Dobeles pilskalnam. Pēc Livonijas ordeņa sakāves Aizkraukles kaujā zemgaļu ķēniņš Nameisis uzskatīja, ka krustnešiem nav pietiekami daudz karotāju Rīgas aizsardzībai. Tomēr Livonijas landmaršalam Gerhardam īsā laikā izdevās mobilizēt Cēsu zemessargus un viņi izveidoja aizsardzības pozīcijas tagadējā Pārdaugavā. Namejs sadalīja savu karaspēku divās daļās, no kuriem viena daļa atkāpās pa Zemgales ceļu gar Lielupi (), bet otra daļa Nameja vadībā uzbruka ordeņa maršalam, kas bija meties vajāt bēgošos zemgaļu jātniekus. Kaujā pie Lielupes maršals tika sagūstīts un aizvests uz Tērveti, bet tālāk nosūtīts pie Lietuvas dižkunigaiša Traideņa un nogalināts publiskā divkaujā.

## Atskaņu hronikas vēstījums
Pēc Kuldīgas komturam padotā kursu karaspēka sirojumiem uz Dobeli zemgaļu ķēniņš Namejs ar labi apbruņotiem karavīriem devās atriebes karagājienā lejup gar Daugavas kreiso krastu. Par to uzzināja ordeņa bruņinieki Mītavas pilī un nosūtīja ziņnešus uz Rīgu pie Livonijas ordeņa maršala Gerharda no Kacenellenbogenes, kas sasauca krustnešu karaspēku, kam pievienojās simts letgaļu zemessargi no Cēsīm ar savu sarkanbaltsarkano karogu. 
Zemes maršals lika savam karaspēkam ieņemt aizsardzības pozīcijas kādā aukstā un kailā vietā pie nelielas apdzīvotas vietas (*hof*) un pretī uzbrucējiem izsūtīja izlūkus. Namejs sagūstīja vienu no izlūkiem un nopratināja. No rīta zemgaļu karaspēks Nameja vadībā devās uz Rīgas pusi, bet nonākuši līdz ordeņa karaspēka pozīcijām, viņš ieraudzīja sarkanbaltsarkano karogu un no gūstekņa uzzināja, ka ordeņa maršals mobilizējis letu un igauņu karapulku. 
Zemgaļi nolēma atkāpties un sadalījās divos karapulkos. Nameja vadītais karapulks devās atpakaļ pa zemes ceļu, bet otrs karapulks devās otrā virzienā uz Lielupi. Krustneši sakārtojās un maršala vadībā ar karogu sekoja pa Lielupes ceļu aizgājušajiem zemgaļu karavīriem. Rīgas priekšā kāds no Vestfālenes ieradies fogts sacīja: “Pirms pienāks stunda devītā, pie troņa debess augstībā es dieva mātei tuvošos un viņa mani aplaimos.” 
Ap pusdienas laiku viņi tos panāca un piespieda zemgaļu jātniekiem glābties uz plānā ledus, kur apmēram 30 zirgu ielūza. Zemgaļi pameta zirgus ūdenī un krustneši metās tos iegūt. Maršalam ar deviņiem ordeņa brāļiem atšķīrās no pārējiem un viņiem negaidot uzbruka ap 30 zemgaļu karavīri Nameja vadībā, kas nogalināja četrus un saņēma gūstā divus jātniekus, no kuriem viens bija pats maršals. Kad Rīgas aizstāvju karapulks ar karogu sasniedza Lielupes krastu, gūstekņi jau bija aizvesti uz Tērveti. Namejs tos tālāk nosūtīja pie lietuviešu ķēniņa dižkunigaiša ("augstā kunga") Traideņa, kur viņi bija spiesti publiski cīnīties divkaujā un tika nogalināti.

## Atsauces

## Skatīt arī
* Livonijas krusta kari
Paulis Zolts

**Paulis Zolts** (1880—1919) bija Latvijas armijas virsnieks, Latvijas Neatkarības kara dalībnieks un Lāčplēša Kara ordeņa kavalieris. Kritis varoņa nāvē pie Kaugurciema.

## Dzīvesgājums
Paulis Zolts dzimis 1880. gada 10. augustā Sēļu pagastā "Vecstārastos".  Mācījies vietējā draudzes skolā un skolotāju seminārā Kuldīgā. Vēlāk izglītību turpinājis mērnieku—taksatoru skolā Gorkos, Mogiļevas guberņā. Vairākus gadus bijis mērniecības darbu revidents Harkivas guberņā.

Krievijas Impērijas armijas obligātajā karadienestā iesaukts 1900. gadā. Ieskaitīts 41. artilērijas brigādē Vitebskā. Pēc artilērijas rezerves virsnieka pārbaudījumu nokārtošanas atvaļināts 1902. gadā praporščika pakāpē. Uz laiku atgriezies dzimtajās mājās, kur strādājis lauku darbus.
Sākoties Krievijas—Japānas karam 1904. gadā atkal mobilizēts armijā. Bijis praporščiks 40. pārvietojamajā artilērijas parkā. Piedalījies kaujās ar Japānas armiju, bijis artilērijas baterijas komandieris. Pēc kara beigām 1906. gadā atkal demobilizēts rezervē.

Pirmā pasaules kara sākumā 1914. gadā atkal mobilizēts armijā. Iedalīts 79. artilērijas brigādē un piedalījies kaujās Kaukāza frontē un arī Galīcijā. 1916.—1917. gadā atradies Ziemeļu frontē, pozīcijās gar Daugavu, pie Pļaviņām. Vairākkārt apbalvots un pakāpeniski paaugstināts līdz štābskapteiņa dienesta pakāpei. Pēc armijas sabrukuma 1917. gada nogalē atgriezies dzimtajās mājās.
1918. gada beigās, tuvojoties Sarkanajai armijai, devies uz Tallinu. No turienes, kopā ar brāli, 1919. gada janvāra pirmajās dienās kuģī devies uz Liepāju.

1919. gada janvārī Liepājā brīvprātīgi iestājies Latvijas armijā. Bijis vada, vēlāk rotas komandieris Atsevišķajā studentu bataljonā kapteiņa dienesta pakāpē. Piedalījies pirmajās Kalpaka bataljona kaujās Kurzemē.

1919. gada 18. maijā Kaugurciemā Latvijas armijas vienības, visu dienu ilgušā kaujā, zem 2 lielinieku pulku spiediena bija spiestas atkāpties. Zolta rotai bija piegādāta nepareiza munīcija, un arī kāpu smiltīs daudzi rotas ieroči bija kļuvuši nelietojami. Tomēr, ņemot vērā kritisko frontes stāvokli, Zolts veda savu rotu pretuzbrukumā, durkļu cīņā atguva ierakumus un piespieda pretinieku bēgt. Pats kapteinis Zolts šajā kaujā krita. Pēc nāves apbalvots ar Lāčplēša Kara ordeni. Apbedīts Mazsalacas kapos.

Kauguros P. Zolta vārdā nosaukta iela Jūrmalā, Kaugurciemā, un viņa rotas kauju piemiņai ir atklāts piemineklis.

## Apbalvojumi
* Sv. Staņislava ordenis, IV šķira,
* Sv. Annas ordenis, III šķira,
* Sv. Vladimira ordenis, IV šķira,
* Lāčplēša Kara ordenis, III šķira.

## Atsauces

## Arējās saites
Gulbenes pilsētas stadions

**Gulbenes pilsētas stadions** ir daudzfunkcionāls sporta stadions, kas atrodas Gulbenē. Pašlaik to izmanto galvenokārt futbola spēlēm, kur savas mājas spēles spēlē Latvijas futbola 2. līgas Ziemeļaustrumu reģiona čempionāta klubs FB Gulbene. Stadiona ietilpība 1500 vietas.
Faraday

***Faraday*** var būt:
* Maikls Faradejs *(Michael Faraday)* — britu zinātnieks;
* Faradejas polārstacija Antarktīdā *(Faraday Station)*.
Klica

**Klica** () ir pilsēta Vācijā, Mēklenburgā-Priekšpomerānijā uz rietumiem no Vismāras, netālu no Baltijas jūras krasta. Āmtes centrs. Pie pilsētas 18. gadsimta pils komplekss.
 
## Atsauces

## Ārējās saites
Žeroms Boatengs

**Žeroms Boatengs** (*Jérôme Boateng*, ; dzimis ) ir Ganas izcelsmes Vācijas futbolists un Vācijas izlases dalībnieks. Kopš 2024. gada Boatengs spēlē Austrijas Bundeslīgas komandā *[[LASK]]*.

2009. gadā ar Vācijas U19 izlasi izcīnīja Eiropas čempiona titulu, bet 2010. gadā Vācijas pieaugušo izlasē izcīnīja trešo vietu FIFA Pasaules kausā. 2011. gadā *[[Manchester City F.C.|Manchester City]]* sastāvā ieguva FA kausu.

Vācijas futbola izlasē Boatengs debitēja  spēlē pret Krievijas izlasi. Viņš kļuva par pirmo Vācijas izlases futbolistu, kas savā debijas spēlē tika noraidīts no laukuma. Vācijas izlases sastāvā bija 2010. gada FIFA Pasaules kausā, 2012. gada Eiropas čempionātā, 2014. gada FIFA Pasaules kausā un 2016. gada Eiropas čempionātā. Žeroma pusbrālis Kevins Prinss Boatengs pārstāv Ganas izlasi.

## Sasniegumi
**Manchester City**

* FA kauss: 2010—11

**Bayern Munich**

* Vācijas Bundeslīga: 2012—13, 2013—14, 2014—15, 2015—16, 2016—17, 2017—18, 2018—19, 2019—20, 2020—21
* DFB Pokal: 2012—13, 2013—14, 2015—16, 2018—19, 2019—20
* DFL Supercup: 2012, 2020
* UEFA Čempionu līga: 2012—13, 2019—20
* UEFA Superkauss: 2013, 2020
* FIFA Klubu Pasaules kauss: 2013, 2020

**Vācija**

* FIFA Pasaules kauss: 2014

**Individuālie sasniegumi**

* Vācijas gada futbolists: 2015—16

## Atsauces

## Ārējās saites
Boatengs

**Boatengs** var būt:
* Kevins Prinss Boatengs (*Kevin-Prince Boateng*; 1987) — Vācijā dzimis Ganas futbolists;
* Žeroms Boatengs (*Jérôme Boateng*; 1988) — vācu futbolists.
Eiroskeptisms

**Eiroskeptisms**, **eiroskepticisms** jeb **eiroskepse** ir nosaukums, ko attiecina uz viedokļiem, kas ir kritiski pret Eiropas Savienību.
2007.—2010. gada globālās finanšu krīzes laikā 2009. gadā izdarītā *Eurobarometer* aptaujā vismazākais atbalsts dalībai ES bija Latvijā (25% dalību ES vērtēja kā pozitīvu savai valstij), Lielbritānijā (28%) un Ungārijā (32%). 2011. gadā veiktā aptaujā eirooptimisti bija mazākumā četrās valstīs: Lielbritānijā, Ungārijā, Grieķijā un Austrijā. Latvijā aptaujātie bija vienmērīgi sadalīti tajos, kas uzskatīja, ka Latvijai ir labums no ES un tajos, kas uzskatīja, ka nav (47% un 47%).

Eiroskepticisms krasi palielinājās Eiropas migrantu krīzes laikā kopš 2014. gada.

## Nosaukums
Daži uzskata, ka šim nosaukumam ir negatīvas konotācijas un, piemēram, par eiroskeptiķi uzskatītais Čehijas prezidents Vāclavs Klauss terminu "eiroskeptisms" un "eirooptimisms" vietā dod priekšroku apzīmējumiem "ES-reālisms" un "ES-naivums".

## Eiroskeptiķu uzskati
Ass ES kritiķis ir Lielbritānijā dzīvojošais bijušais padomju disidents Vladimirs Bukovskis. 2006. gadā, pirms 2008. gada krīzes, Bukovskis izteicās, ka pārlieku lielās ekonomikas regulēšanas un birokrātijas dēļ, līdzīgi PSRS, ES ekonomika agri vai vēlu nonāks stagnācijas un vēlāk krīzes situācijā, kuras gadījumā viņš prognozēja haotisku sabrukumu, kur lielu lomu varētu spēlēt etniski jautājumi, līdzīgi kā PSRS vai Dienvidslāvijas SFR gadījumā. 

Citi komentētāji 2010. gada beigās pauda viedokli, ka eirozonas krīze kalpo par lielisku ieganstu varas konsolidēšanai Briseles rokās.

## Atsauces
2012. gada NBA finālsērija

**2012. gada [[NBA finālsērija]]** bija 2011.—2012. gada NBA sezonas čempionu noskaidrošanas sērija un 2012. gada NBA izslēgšanas spēļu pēdējā stadija. Šajā kārtā tikās Austrumu konferences čempioni Maiami "Heat" un Rietumu konferences čempioni Oklahomasitijas "Thunder". NBA finālsērija notika pēc 2—3—2 rotācijas. Tā kā "Thunder" ir labāka regulārās sezonas uzvarēto—zaudēto spēļu attiecība nekā "Heat", tad "Thunder" bija mājas spēļu priekšrocības finālsērijā. Tā sākās  un beidzās .

Par NBA čempioniem otro reizi kluba vēsturē kļuva Maiami "Heat", finālsērijā ar 4—1 pārspējot Oklahomasitijas "Thunder". Par finālsērijas vērtīgāko spēlētāju tika atzīts Lebrons Džeimss.

Šī ir pirmā reize kopš 1998. gada, kad finālā neiekļūst komanda no Kalifonijas vai Teksasas ("Thunder" izslēgšanas spēlēs uzvarēja Dalasas "Mavericks", Losandželosas "Lakers" un Sanantonio "Spurs"). Tāpat šī ir pirmā finālsērija kopš 1990. gadā, kad finālā neiekļūst ne Fila Džeksona trenēta komanda, ne komanda no Teksasas. Piekto reizi kopš 1967. gada finālsērijā startē sezonas rezultatīvākais spēlētājs (Kevins Durants) un regulārās sezonas vērtīgākais spēlētājs (Lebrons Džeimss). Šī ir pirmā reize, kad "Thunder" kvalificējas NBA fināliem kopš 2008. gadā notikušās Sietlas "SuperSonics" pārcelšanās no Sietlas (Vašingtonas štats). "Heat" šī ir trešā reize, kad klubs kvalificējas finālsērijai un otrā reize pēdējo divu gadu laikā.

## Ceļš uz finālu

## Spēles

## Komandu sastāvi

## Atsauces

## Ārējās saites
* NBA mājaslapa
2012. gada Kanādas Grand Prix

**2012. gada [[Kanādas Grand Prix|Kanādas ''Grand Prix'']]** izcīņa notika 10. jūnijā Monreālā. Pirmo uzvaru sezonā izcīnīja Luiss Hamiltons, kurš izvirzījās vadībā arī kopvērtējumā, aiz sevis atstājot Romēnu Grožānu un Serhio Peresu.

## Kvalifikācija

: Maldonado kvalificējās septiņpadsmitajā vietā, bet saņēma 5. starta vietu kā sodu par ātrumkārbas maiņu

## Sacīkstes

## Kopvērtējums

;Braucēju čempionāts

;Konstruktoru čempionāts

* **Piezīme**: parādītas tikai pirmās piecas pozīcijas.
Šaurjosla

Radio translācijā ar **šaurjoslu** () apzīmē frekvenci, kurā translācijas joslas platums būtiski nepārsniedz frekvences koherento joslas platumu. Ir nepareizi uzskatīt ka šaurjoslu darbības diapazons attiecas tikai uz „mazu” radiofrekvences spektru.

Bezvadu kanālu izpētē bezvada tīkliem, šaurjosla nozīmē, ka kanāls kurš tiek ņemts vērā ir tik šaurs kā arī tā frekvences atbildes biežums var uzskatīts par līdzenu. Tādēļ signāl joslas platums būs mazāki par kanāla koherento joslas platumu. To parasti izmanto kā idealizētu pieņēmumu, jo nevienam kanālam nav pilnīgas vienmērīgas izzušanas, bet vairāku aspektu bezvadu sistēmu analīze ievērojami vienkāršojas, ja pieņem ka pilnīga vienmērīga izzušana ir iespējama. 

Šaurjoslu var izmantot audio spektra ietvaros, lai aprakstītu skaņas, kuras atrodas šaurajo joslu frekvences diapazonā . 
Telefona sakaros, šaurjosla ietver sevī frekvences, kuras svārstās no 300 Hz līdz 3400 Hz.
742. gads

**742. gads** () bija parastais gads, kas pēc Jūlija kalendārā sākās pirmdienā.

## Notikumi

* Astūrijas Karaliste ieņem Leonu
* Li Bai tiek uzņemts Ķīnas galmā

## Dzimuši
* 2. aprīlis — Kārlis Lielais (*Carolus Magnus*), franku karalis (miris 814.)

## Miruši
Džordžo Kjellīni

**Džordžo Kjellīni** (, ; dzimis ) ir bijušais Itālijas futbolists un Itālijas izlases dalībnieks.

Trīs reizes ir atzīts par Itālijas A sērijas gada labāko aizsargu (2008, 2009, 2010). 2012. gadā ar *Juventus* izcīnīja Itālijas čempiona titulu.

Itālijas futbola izlasē Kjellīni debitēja 2004. gada novembrī spēlē pret Somijas izlasi. Pirmos vārtus izlases labā guva  spēlē pret Fēru Salu izlasi.  paziņoja par karjeras beigšanu valstvienībā.

## Sasniegumi
**Livorno**

* Itālijas Serie C: 2001—02

**Juventus**

* Itālijas Serie A: 2011—12, 2012—13, 2013—14, 2014—15, 2015—16, 2016—17, 2017—18, 2018—19, 2019—20
* Itālijas Serie B: 2006—07
* Coppa Italia: 2014—15, 2015—16, 2016—17, 2017—18
* Supercoppa Italiana: 2012, 2013, 2015, 2018, 2020
**Los Angeles FC**

* MLS kauss: 2022
* Supporters' Shield: 2022

**Itālija**

* Eiropas čempionāts: 2020

**Individuālie sasniegumi**

* Itālijas Serie A gada labākais aizsargs: 2008, 2009, 2010
* ''Juventus'' sezonas labākais spēlētājs: 2008—09

## Atsauces

## Ārējās saites
Džons O'Šī

**Džons Frensiss O'Šī** (; dzimis ) ir bijušais Īrijas futbolists, spēlēja aizsarga pozīcijā, bijušais Īrijas futbola izlases dalībnieks.

Lielāko profesionāļa karjeras daļu aizvadījis Anglijas Premjerlīgas klubā *[[Manchester United FC|Manchester United]]*. Kluba sastāvā aizvadījis 256 spēles Premjerlīgā, kurtās guvis 10 vārtus. Piecas reizes izcīnījis Premjerlīgas čempiontitulu (2002—03, 2006—07, 2007—08, 2008—09, 2010—11) un vienreiz uzvarējis Čempionu līgā (2007—08).

Īrijas izlases sastāvā debitējis 2001. gadā. Pārstāvējis izlasi  un 2016 gada Eiropas čempionātā.

## Sasniegumi
**Manchester United**

* Anglijas Premjerlīga: 2002—03, 2006—07, 2007—08, 2008—09, 2010—11
* FA kauss: 2003—04
* Anglijas Līgas kauss: 2005—06, 2008—09
* FA Community Shield: 2003, 2007, 2008, 2010
* UEFA Čempionu līga: 2007—08
* FIFA Klubu Pasaules kauss: 2008

## Atsauces

## Ārējās saites

* ManUtd.com profils 
* Premjerlīgas profils
Skots Pārkers

**Skots Metjū Pārkers** (; dzimis ) ir angļu futbola treneris un bijušais futbolists, spēlēja pussarga pozīcijā, bijis Anglijas futbola izlases dalībnieks. Kopš 2024. gada Pārkers ir Anglijas futbola čempionāta komandas *[[Burnley FC|Burnley]]* galvenais treneris.

*[[Newcastle United]]* sastāvā izcīnījis 2006. gada *Intertoto* kausu, 2011.—2012. gada Premjerlīgas sezonā ticis iekļauts līgas simboliskajā pirmajā izlasē. 2011. gadā ticis atzīts par gada Anglijas futbolistu.

Anglijas izlases sastāvā debitējis 2003. gadā. Pārstāvēja izlasi . gada Eiropas čempionātā. Izlases sastāvā aizvadījis 18 spēles. Pēc spēlētāja karjeras beigām uzsāka trenera karjeru, vadījis futbola klubus *[[Fulham F.C.|Fulham]]* un *[[AFC Bournemouth]]*.

## Sasniegumi
**Newcastle United**

* UEFA Intertoto kauss: 2006

**Individuālie sasniegumi**

* ''Charlton Athletic'' gada labākais spēlētājs: 2002–03
* ''West Ham United'' gada labākais spēlētājs: 2008–09, 2009–10, 2010–11
* Anglijas gada futbolists: 2011

## Atsauces

## Ārējās saites

* West Ham United profils 
* Ex-canaries.co.uk profils
Kims Šelstrems

**Kims Šelstrems** (; dzimis ) ir bijušais zviedru futbolists, spēlēja pussarga pozīcijā, Zviedrijas futbola izlases dalībnieks.

Karjeru sācis Zviedrijā *[[BK Häcken]]* klubā. *Djurgården* sastāvā divas reizes kļuvis par Zviedrijas čempionu (2002, 2003). Lionas "Olympique" sastāvā arī divas reizes kļuvis par valsts čempionu Francijā (2006–07, 2007–08) un izcīnījis divus Francijas kausus (2007–08, 2011–12).

Zviedrijas izlasi pārstāvējis 2006. gada FIFA Pasaules kausā un trijos Eiropas čempionātos (, , ).

## Sasniegumi
**BK Häcken**

* Division 1 Södra: 1999

**Djurgården**

* Allsvenskan: 2002, 2003
* Zviedrijas kauss: 2002

**Lyon**

* Francijas 1. līga: 2006–07, 2007–08
* Coupe de France: 2007–08, 2011–12
* Trophée des Champions: 2006, 2007

**Arsenal**

* FA kauss: 2013–14

## Atsauces

## Ārējās saites
Martins Gauss

**Martins Gauss** (; dzimis ) ir vācu pilots, bijušais Latvijas nacionālās aviokompānijas *[[airBaltic]]* izpilddirektors un valdes priekšsēdētājs (2011—2025).

## Dzīvesgājums
Dzimis 1968. gada 26. jūlijā Pforcheimā, Vācijā.  
Savu karjeru sāka kā *[[Boeing 737]]* lidmašīnas pilots 1990. gadu sākumā. Ar laiku kļuva par vienu no vadības locekļiem uzņēmumā *Deutsche BA* (*[[British Airways]]* meitas uzņēmums). Darbu uzņēmumā pārtrauca 2007. gadā, vēlāk bija Ungārijas aviosabiedrības *[[Malév|Malev]]* izpilddirektors (2009—2011).
2011. gada novembrī kļuva par Latvijas nacionālās aviokompānijas *[[airBaltic]]* vadītāju. Pēc saņemtās algas apmēra (vidēji  Ls ( €) mēnesī) bija viens no vislabāk atalgotajiem cilvēkiem Latvijā.

2025. gada aprīlī *airBaltic* padome M. Gausu atbrīvoja no amata.
17. septembrī tika paziņots, ka no 2025. gada 4. novembra viņš stāsies aviokompānijas ''Gulf Air'' izpilddirektora amatā.

## Atsauces
Zemgales Olimpiskais centrs

**Zemgales Olimpiskais centrs** ir daudzfunkcionāls sporta komplekss, kas atrodas Jelgavā, Latvijā un sastāv no vairākiem objektiem. Tas tika pabeigts 2012. gadā un tā atklāšana notika 2010. gada 2. septembrī draudzības mačā starp futbola klubiem "FK Jelgava" un "Blackpool". 

ZOC atrodas vieglatlētikas stadions, futbola laukumi ar mākslīgo un dabisko zālienu, atklāta vieta ar sintētisku pārklājumu sporta spēlēm, pludmales volejbola laukums, BMX trase, sporta halle, trenažieru zāle, konferenču telpa un biroja telpas. Ietilpība stadionā ir 1560 vietas, bet sporta zālē - 1484 sēdvietām un 2064 ar papildus sēdvietām. 

ZOC ir mājvieta futbola klubam "FS Jelgava" un basketbola klubam "Jelgava".

## Ārējās saites

* Oficiālā mājaslapa
Anatolijs Timoščuks

**Anatolijs Timoščuks** (; dzimis ) ir bijušais ukraiņu futbolists, spēlēja pussarga un aizsarga pozīcijās, Ukrainas futbola izlases dalībnieks. Kopš 2017. gada Timoščuks ir Sanktpēterburgas "Zenit" trenera asistents.

Profesionāļa karjeru sācis Ukrainā. Doneckas "Šahtar" kluba sastāvā izcīnījis trīs Ukrainas čempiontitulus (2001–02, 2004–05, 2005–06) un trīs Ukrainas kausus (2000–01, 2001–02, 2003–04). Sanktpēterburgas "Zenit" sastāvā uzvarējis 2007. gada Krievijas čempionātā un 2007.—2008. gada UEFA kausa izcīņā. Minhenes "Bayern" uzvarējis 2009.—2010. gada Bundeslīgas sezonā.

Ukrainas izlases sastāvā spēlējis . gada FIFA Pasaules kausā un . gada Eiropas čempionātā. Trīs reizes atzīts par Ukrainas gada futbolistu.

## Sasniegumi
**Shakhtar Donetsk**

* Ukrainas Premjerlīga: 2001–02, 2004–05, 2005–06
* Ukrainas kauss: 2000–01, 2001–02, 2003–04
* Ukrainas Superkauss: 2005

**Zenit**

* Krievijas Premjerlīga: 2007, 2014–15
* Krievijas Superkauss: 2008
* UEFA kauss: 2007–08
* UEFA Superkauss: 2008

**Bayern Munich**

* Vācijas Bundeslīga: 2009–10, 2012–13
* DFB Pokal: 2009–10, 2012–13
* DFL Supercup: 2010, 2012
* UEFA Čempionu līga: 2012–13

**Kairat**

* Kazahstānas kauss: 2015
* Kazahstānas Superkauss: 2016

## Ārējās saites
* Bayern München profils
Tiagu Mota

**Tiagu Mota** (; dzimis ) ir Brazīlijā dzimis Itālijas bijušais futbolists, tagad — treneris. Spēlēja pussarga pozīcijā, Itālijas futbola izlases un Brazīlijas futbola izlases bijušais dalībnieks. Kā treneris vadījis A sērijas klubus *[[Genoa C.F.C.|Genoa]]*, *[[Spezia Calcio|Spezia]]*, *[[Bologna FC 1909|Bologna]]* un Turīnas "Juventus".

## Karjera
Karjeru sācis Spānijas *La Liga* kluba *[[FC Barcelona]]* sistēmā. *Barcelona* sastāvā izcīnījis uzvaru 2005.—2006. gada UEFA Čempionu līgā, izcīnījis divus Spānijas čempiontitulus (2004–05, 2005–06). Itālijas kluba *[[Milānas "Internazionale"|Internazionale]]* sastāvā izcīnījis uzvaru 2009.—2010. gada Čempionu līgas turnīrā, kā arī tās pašas sezonas Itālijas čempionātā. Pārstāvējis arī klubus Madrides "Atletico" un *[[Genoa C.F.C.|Genoa]]*. Futbolista karjeru noslēdza 2018. gadā, pārstāvot Parīzes "Saint-Germain".

Sākotnēji pārstāvējis Brazīlijas izlasi, taču kopš 2011. gada pārstāvēja Itāliju. Itālijas izlases sastāvā piedalījies 2014. gada FIFA Pasaules kausa, kā arī 2012. un 2016. gada Eiropas čempionāta finālturnīros. Itālijas izlasē aizvadījis 30 spēles un guvis vienus vārtus.

Pēc spēlētāja karjeras beigām kļuva par treneri. 2018. gadā sāka darbu ar Parīzes "Saint-Germain" U-19 komandu. 2019. gada oktobrī kļuva par *[[Genoa C.F.C.|Genoa]]* galveno treneri. Komandai atrodoties pēdējā vietā A sērijā, tā paša gada 28. decembrī tika atbrīvots no amata. 2021. gada jūlijā tika apstiprināts par *[[Spezia Calcio]]* galveno treneri. Palīdzēja komandai saglabāt vietu A sērijā.  pēc abpusējas vienošanās atstāja klubu.

2022. gada septembrī tika apstiprināts par *[[Bologna FC 1909|Bologna]]* galveno treneri, stājoties amatā Sinišas Mihajloviča vietā. 2023.—2024. gada sezonā ar *Bologna* ieguva 5. vietu A sērijā, izcīnot ceļazīmi uz UEFA Čempionu līgu. 2024. gada maijā noraidīja iespēju pagarināt līgumu ar klubu. Tā paša gada jūnijā kļuva par Turīnas "Juventus" galveno treneri, parakstot līgumu uz trīs gadiem. Pēc komandas nesekmīgā snieguma, kad tā neiekļuva Čempionu līgas astotdaļfinālā un A sērijā piedzīvoja graujošus zaudējumus tiešajām konkurentēm (0:4 pret Bergamo "Atalanta" un 0:3 pret *[[ACF Fiorentina]]*) Mota 2025. gada martā no amata tika atlaists.

## Sasniegumi
**Barcelona**

* Spānijas La Liga: 2004–05, 2005–06
* Spānijas Superkauss: 2006
* UEFA Čempionu līga: 2005–06

**Inter Milan**

* Itālijas Serie A: 2009–10
* Coppa Italia: 2009–10, 2010–11
* UEFA Čempionu līga: 2009–10
* FIFA Klubu Pasaules kauss: 2010
* Supercoppa Italiana: 2010

**Paris Saint-Germain**

* Francijas Ligue 1: 2012–13, 2013–14, 2014–15, 2015–16, 2017–18
* Coupe de France: 2014–15, 2015–16, 2016–17, 2017–18
* Coupe de la Ligue: 2013–14, 2014–15, 2015–16, 2016–17
* Trophée des Champions: 2013, 2014, 2015, 2016, 2017

## Atsauces

## Ārējās saites

* Genoa profils 
* BDFutbol profils
Endijs Kerols

**Endrū "Endijs" Tomass Kerols** (; dzimis ) ir angļu futbolists, spēlē uzbrucēja pozīcijā, Anglijas futbola izlases dalībnieks. Kopš 2025. gada Kerols pārstāv *[[National League South]]* jeb pēc spēka Anglijas sestās spēcīgākās līgas komandu *[[Dagenham & Redbridge F.C.|Dagenham & Redbridge]]*.

Lielāko daļu karjeras aizvadījis Anglijā. *[[Newcastle United F.C.|Newcastle United]]* sastāvā izcīnījis uzvaru 2009.—2010. gada Anglijas futbola čempionātā. No 2013. līdz 2019. gadam spēlējis *[[West Ham United F.C.|West Ham United]]* komandā.

Anglijas izlases sastāvā spēlē . gada Eiropas čempionātā.

## Sasniegumi
**Newcastle United**

* Anglijas čempionāts: 2009—10

**Liverpool**

* Anglijas Līgas kauss: 2011—12

## Atsauces

## Ārējās saites

* Liverpool F.C. profils
Galindesa sala

**Galindesa sala** (, , ) ir viena no lielākajām salām Argentīnas salu grupā Antarktīdā. Sala ir ap 1 km gara un līdz 550 m plata, izliekta pusmēness formā. Ziemeļu daļa klinšaina ar ap 500 m garu ziemeļrietumu virzienā izliektu pussalu; dienviddaļā līdz 55 m augsts ledus kupols. Salas vidusdaļā paceļas 51 m augstais Vuzlu kalns *(Woozle Hill)*, kas nosaukts par godu tēliem no Alana Milna grāmatas Vinnijs Pūks.

Salu atklāja un aptuveni nokartēja Francijas antarktiskā ekspedīcija Žana Batista Šarko vadībā 1903.—1905. gados un kopā ar netālajām saliņām nosauca par godu argentīniešu flotes virsniekam Ismaelam Galindesam *(Ismael F. Galíndez)* par Galindesa salām (vēlāk nosaukums tika attiecināts tikai uz vienu salu). Galindess vadīja glābšanas ekspedīciju ar korveti *Uruguay*, kad Argentīnā paklīda baumas, ka Šarko ekspedīcija pazudusi.

1954. gadā uz Galindesas salas ziemeļu galu (Marinas ragu) no blakus esošās Vinterailendas tika pārcelta Ardžentainailendsas polārstacija, kas 1977. gadā tika pārdēvēta par Faradeju, bet 1996. gadā pārdota Ukrainai un pārdēvēta par Vernadsku.

## Atsauces
Šejs Givens

**Šeimuss Džons Džeimss Givens** (, ; dzimis ) ir bijušais Īrijas futbolists un Īrijas izlases dalībnieks.

Lielāko daļu no karjeras ir aizvadījis *[[Newcastle United F.C.|Newcastle United]]* komandā. 2006. gadā tika atzīts par komandas gada spēlētāju. Divas reizes ir bijis iekļauts Anglijas Premjerlīgas sezonas simboliskajā izlasē (2001–02, 2005–06). 2011. gadā *[[Manchester City F.C.|Manchester City]]* sastāvā izcīnīja Anglijas FA kausu.

Īrijas futbola izlasē Givens debitēja  spēlē pret Krievijas izlasi. Šejs Givens ir aizvadījis visvairāk spēļu Īrijas izlases sastāvā. Piedalījās 2002. gada FIFA Pasaules kausā,  2012. gada Eiropas čempionāta, 2016. gada Eiropas čempionātā.

## Sasniegumi
**Sunderland**

* Anglijas Pirmā divīzija: 1995–96

**Newcastle United**

* UEFA Intertoto kauss: 2006

**Manchester City**

* FA kauss: 2010–11

**Individuālie sasniegumi**

* ''Newcastle United'' gada labākais spēlētājs: 2005–06

## Ārējās saites
Eķengrāves muiža

thumb|280px|Eķengrāves muižas ēkas 20. gadsimta sākumā.
**Eķengrāves muižas** (, agrāk *Eichengrabe*) kungu māja atrodas Jēkabpils novada Eķengrāvē, netālu no Viesītes. Muiža līdz 1920. gada agrārajai reformai piederēja Johanam Rehenbergam-Lintenam, pēc tam tās zeme 1333 ha kopplatībā tika sadalīta 29 jaunsaimniecībās. Muižas kungu mājas izskats bija pieticīgs - gara, dzeltenas krāsas ēka.

## Vēsture
Norādes par muižu pie Sēlpils-Saukas ceļa ir kopš 1477. gada, kad Livonijas ordeņa mestrs Borhs tur izlēņoja vienu arklu (ap 20ha) zemes kalējam Ansim (Ansim Smēdem) un viņa pēcnācējiem. 
Kurzemes un Zemgales hercogistes laikā šī Sēlpils pilskunga tiesas tirdzniecības muiža bija Joela Laflera, tad Heinriha fon Fītinghofa (1565) un Otmera Grothusa (1590) īpašumā. 1622. gadā muiža pirmo reizi pieminēta kā *Eichengrabe* ("Ozolgrava"), kas 1633. gadā pārgāja Andreja Manteifela-Cēges īpašumā. 1698. gadā muižu nopirka Piksteres dzimtkungs Ferdinands Taube, 1753. gadā Ferdinands Vitens (*Witten*), 1762. gadā Ernests fon der Hovens, 1783. gadā Frīdrihs fon Manteifels. Tolaik muižā bija pierakstīti 402 cilvēki.

Pēc Kurzemes guberņas izveides Eķengrāves muiža 1798. gadā nokļuva izsolē un par 40 tūkstošiem dālderu to ieguva tieslietu padomnieks Vite fon Vitenheims (*Witte von Wittenheim*). 1824. gadā muižu par 41 tūkstoti rubļu uz 99 gadiem iznomāja Plānes dzimtkungam Gustavam fon Bētiheram, pēc kura nāves dzimtsķīlas tiesības uz muižu ieguva Aleksejs Baikovs (1842) un tirgotājs Andrejs Odiņš (1846). 1861. gadā muižu par 120 tūkstošiem rubļu nopirka Heinrihs Heincs, bet 1872. gadā to ieguva Johans Rehenbergs-Lintens (*Johann von Rechenberg genannt Linten*). Viņš muižas zemi uz 99 gadiem izrentēja apmēram 70 zemnieku saimniecībām. 1910. gadā viņš to atdāvināja savam dēlam Johanam, kas sāka iznomātās zemes pārdot dzimtīpašumā un pēc Latvijas Republikas nodibināšanas muižas neatsavināmo daļu par 50 tūkstošiem latu atdāvināja savai meitai Irēnai Rehenbergai-Lintenai (1901-1988). Viņa 1926. gadā Jelgavā apprecējās ar Nikolaju Līvenu (*Nicolai Lieven*, 1899-1972) un dzīvoja Latvijā līdz vācbaltiešu izceļošanai 1939. gadā.

## Atsauces
Konstantīns Zirjanovs

**Konstantīns Zirjanovs** (; dzimis ) ir bijušais krievu futbolists, spēlēja pussarga pozīcijā, Krievijas futbola izlases bijušais dalībnieks.

Visu profesionāļa karjeru aizvadījis Krievijas klubu sastāvos. Sanktpēterburgas "Zenit" sastāvā trīs reizes kļuvis par Krievijas čempionu (2007, 2010, 2011—12), ieguvis 2010. gada Krievijas kausu, uzvarējis 2007.—2008. gada UEFA kausa izcīņā. Ticis atzīts par 2007. gada labāko futbolistu Krievijas čempionātā.

Krievijas izlases sastāvā divas reizes spēlējis Eiropas čempionāta finālturnīrā (, ).

## Ārējās saites

* Krievijas Premjerlīgas profils
Krievijas Profesionālā basketbola līga

**Krievijas Profesionālā basketbola līga** () ir augstākā basketbola līga Krievijā. Pašlaik līgā startē 10 klubi. Pirmā Profesionālās basketbola līgas sezona bija 2010.—2011. gada sezona, pirms tam Krievijas čempions tika noskaidrots Krievijas Superlīgā (pašreizējā otra spēcīgākā līga Krievijā). Visvairāk čempiontitulus (2) ir izcīnījis Maskavas CSKA klubs.

## Ārējās saites
*
VTB Vienotā līga

**VTB Vienotā līga** () ir starptautiska basketbola līga, kas dibināta 2008. gadā. Līgā spēlē spēcīgākie Austrumeiropas un Ziemeļeiropas valstu klubi. Pirmajā sezonā (2009—2010) līgā piedalījās klubi no Igaunijas, Latvijas, Lietuvas, Krievijas un Ukrainas. Nākamajās sezonās ir iesaistījušies arī citu valstu klubi. Visvairāk čempiontitulus (5) ir izcīnījis Krievijas klubs Maskavas CSKA.

Turnīrā ir piedalījušies divi klubi no Latvijas: Rīgas ASK un Rīgas VEF (spēlēja arī 2013.—2014. gada sezonā)

## Ārējās saites
*
Gothards Heinrici

**Gothards Heinrici** (; dzimis , miris ) bija vācu ģenerālpulkvedis (*Generaloberst*) Otrā pasaules kara laikā. Pazīstams kā Armiju grupas "Visla" komandieris un vācu spēku komandieris Berlīnes kaujas laikā no 1945. gada 28. janvāra līdz 20. martam. Atcelts no amata pēc konflikta ar Vilhelmu Keitelu. Tiek uzskatīs par vienu no sava laika labākajiem aizstāvēšanās kara taktiķiem. Pēc nostāstiem, bieži atkāpjoties ignorējis fīrera "izdedzinātās zemes" direktīvu gan ārpus Vācijas (atkāpjoties no Smoļenskas), gan kara beigās pie Berlīnes.

## Dzīvesgājums
Dzimis mūsdienu Austrumprūsijā (tagad Kaļiņingradas apgabalā) garīdznieka ģimenē. Armijā kopš 1905. gada, Gerda fon Rundšteta radinieks. Viņa sieva Ģertrūde bija pusebrejiete. Šis fakts, Heinrici reliģiozitāte, kā arī atteikšanās iestāties nacistu partijā radīja problēmas Heinrici militārajā karjerā. Pirmā pasaules kara laikā karoja gan Rietumu, gan Austrumu frontē. Arī Otrā pasaules kara laikā dienēja gan Austrumu, gan Rietumu frontē. Pēc kara kādu laiku bija ieslodzīts karagūstekņu nometnē Velsā.

## Ārējās saites